Human Rights Violation Hearings — Pollsmoor — 1996-11-28

MNR LIEBENBERG: Indien die aanvallers sou beginne vuur, sou daar teen hulle opgetree word ten einde hulle tot oorgawe te dwing.  Ek was veral bekommerd omdat twee van die aanvallers my bronne was en ek beslis nie wou gehad het dat hulle in 'n skietery beseer of gedood moes word nie.
20. Reelings is hierop getref om die lede wat aan die operasie sou 
deelneem op 3 Maart 1986, om ongeveer 230 die oggend te Wingfield bymekaar te kry.  Ek was teenwoordig die betrokke oggend en het almal teenwoordig wat geklee was in kamoefleerdrag, en sommige in privaatdrag ingelig aangaande die inligting tot my beskikking.
 Majoor Odendal van die Onluste-eenheid en Sersant Bellingham 
van die Veiligheidstak het die beplanning voorgele, langs die lyne 
soos hierbo uiteengesit, wat daarna bespreek is.  Die hoofdoel van 
die beplanning was daarop gemik om die aanvallers te identifiseer 
voordat hulle tot aanval sou oorgaan en dan arresteer.
21. Majoor Odendal het die onderskeie lede uitgeplaas na verskillende 
observasiepunte met die opdrag dat nadat die voertuig geidentifiseer is, die voertuig se bande stukkend geskiet moes word om dit tot stilstand te dwing en die voertuig daarna omsingel moes word met die doel om die insittendes te arresteer.
22. Ek was geplaas in NY111 ongeveer 1 kilometer oos vanaf die 
kruising met NY1.  Om ongeveer 715 op 3 Maart 1986 is daar oor die radio gerapporteer dat die polisiebussie, die kruising met NY111 oorgesteek het en dat dit veilig by die polisiestasie te Guguletu arriveer het.
23. Om ongeveer 720 het Majoor Brazelle van die Onluste-eenheid oor 
die radio opdrag gegee dat die lede kan onttrek.  Die operasie was so ver dit ons aangegaan het, afgehandel en ons het onttrek.
24. Ek het my punt met die voertuig verlaat, en by die kruising van 
NY1 en NY111 gery,  in die rigting van Bishop Lavis om lede wat te 
voet was by die Nasionale Pad te gaan oplaai.  Om ongeveer 725 
het iemand rapporteer dat daar nou 'n aantal swartmans by die 
hoeke van NY1 en NY111 is wat verdag voorkom.  Op hierdie 
stadium  - ek was op hierdie stadium al op die N2 op pad om die 
lede wat te voet in die bos was, te gaan optel.   Op hierdie stadium 
was daar 'n onderbreking in die radio kommunikasie, later is 
vasgestel dat 'n lid sy radio laat val het en dat die knoppie 
vermoedelik ingedruk is en al die kommunikasie uitgesny het.
25. Ek het terug beweeg na die kruising van NY1 en NY111 waarop ek 
om ongeveer 733 gearriveer het en het Majoor Odendal op die sypaadjie van NY1 gekry tussen NY111 en die brug oor die N2 snelweg.  Hy het aan my meegedeel dat die aanvallers handgranate gegooi het en ek het ook skote gehoor.  Ek het aan majoor Odendal gese dat ek na Manenberg sou ry om vas te stel wat fout is met die kommunikasie en om 'n helikopter te reel sowel as versterkings om die toneel af te kordon, aangesien daar aanvallers in die rigting van die bosse wat noordwes van die kruising gelee is, gehardloop het.
26. Op hierdie stadium het ek net polisievoertuie in die omgewing van 
die toneel opgemerk, en 'n afleweringsbussie soortgelyk aan die beskrywing wat ek ontvang het as waarmee die aanvallers sou ry in die kruising opgemerk.
27. Toe ek by die genoemde kruising verbyry in die rigting van 
Guguletu polisiestasie, om ongeveer 738 het ek twee swartmans op die grond sien le, die een man het in NY111 gele en die twee man links op die sypaadjie op NY1 gele.  'n Derde man het in die middel van die kruising langs die aanvallers se voertuig op die teerpad gele.
28. Ek het hiervandaan na Manenberg polisiestasie gery en die nodige 
reelings daar getref.  Ek het ook aan my kantoor rapporteer en hulle van die voorval verwittig.  Daarna het ek na die toneel teruggekeer.
29. 'n Rukkie na my aankoms het ek skote hoor klap in die bosse 
noordwes van die kruising en ek het in daardie rigting gestap.  Van die lede het uit die bos gestap gekom met 'n swartman, ek het met die man gesels waarop hy aan my gese het dat hy in die bos geslaap het.  Ek het gevra dat hy opgepas word sodat ek weer et hom kan gesels om hom te identifiseer.  Toe ek egter later na hierdie man soek, was hy weg.  Die lede wat hom uit die bos gebring het, kon my nie se wat sy naam was nie, maar hulle was tevrede dat hy slegs 'n bosslaper was.  By die plek waar hy sou slaap, het hulle koerante en plastiek gevind.
30. Hierna was aan my gerapporteer dat twee van die aanvallers in die 
bosse doodgeskiet was.  En ek het daarheen beweeg.  Ek het 'n swartman met 'n Tokarev pistool langs hom op die grond sien le en 'n ent daarvandaan 'n tweede swartman met 'n RGB5 handgranaat tussen sy bene sien le.
31. Ek het ook later verneem dat Kaptein Loock en Sersant Smit 'n hond 
doodgeskiet het, ek het die hond dieper in die bosse van die plek waar die twee swartmans gele het, dood op die grond sien le.  My beriggewers het daardie aand gerapporteer dat die volgende persone aan die operasie deelgeneem het
Christopher Piet alias Chris alias Rasta.
Zola Alfred  Swelani alias Mandela.
Godfrey Jabulani Miya - alias Jabulani alias Jabu.
Zabonke John Konile - alias Walk Tall.
Themba Mlifi - alias Tshepo
Zenith Mjobo - alias Themba Madiyana alias Semi.
Mandla Simon Mxinwa alias Jabu - alias Baba
33. Die oorledenes was op 4 Maart 1986 deur my twee beriggewers 
uitgeken as die genoemde sewe persone.
34. Volgens die inligting deur my ingewin, van my twee bronne het al 
sewe die oorledenes militere opleiding ontvang en was hulle betrokke by verskeie terreur dade.  Hierdie inligting was as volg
34.1 Christopher Piet sou gedurende 1985 blitskursusse in die hantering 
van die vuurwapens by die ANC in Botswana en Lesotho ondergaan het.  Hy sou saam met Joe Quinn alias Leon Meyer, te Kaapstad beweeg en verkenning gedoen het met die oog op moontlike aanvalle.  Hy sou ook verantwoordelik gewees het vir die inbring van handgranate vanaf Lesotho na Suid-Afrika.  Hy was ook betrokke by minstens vier terreur aanvalle onder andere op lede van die destydse Suid-Afrikaanse Polisiemag.
34.2 Zola Swelani het gedurende 1985 'n blitskurses van drie weke in 
wapenhantering by die ANC in Lesotho deurloop.  Hy het in 1985 saam met 'n opgeleide persoon Themba Hector in die Kaapstad se Skiereiland beweeg.  Hy was betrokke by minstens drie dae van terrorisme gepleeg in die omgewing van Guguletu.
34.3 Godfrey Jabulani Miya het 'n blitskursus in wapenhantering 
aangebied deur  Themba Hector deurloop erens in die Kaapstad omgewing.  Hy was verantwoordelik vir minstens drie terreur dade in die Guguletu omgewing sowel as verskeie voorvalle waarin huise afgebrand is en persone deur middel van die necklace metode gedood is.
34.4 Zabonke  John Konile het ook dieselfde blitskursus aangebied deur 
Themba Hector plaaslik deurloop. Hy was betrokke by ten minste een terreur daad waarin 'n handgranaat op die Suid-Afrikaanse Polisie gegooi was te Guguletu.
35.5 Themba Mlifi het in 1985 'n blitskursus in Lesotho deurloop, hy was 
aanvanklik 'n Zipra soldaat  en is gedurende 1980 deur die ANC gewerf en na die RSA gestuur om te wag op verdere opdragte.  Sy sending was meestal in die Natal en Transkei omgewing waarna hy na die Kaapse Skiereiland gekom het en hy met Themba Hector betrokke geraak het.  Hy was volgens inligting betrokke by 'n petrolbom op die Mbkweni spoorwegstasie op 9 April 1985 waarin R1.5-miljoen se skade aangerig was.
34.6 Zenith Mjobo het gedurende 1984 'n blitskursus aangebied deur  
Themba Hector en Joe Quinn in Lesotho deurloop.  Hy was betrokke in 'n geval van openbare geweld in Lansdowneweg, Guguletu waar 'n privaatvoertuig uitgebrand was.  Hy was waarskynlik ook betrokke by die moord op Raadslede te Queenstown.
34.7 Mandla Simon Mxinwa was gedurende 1985 die blitskursus 
aangebied deur Themba Hector, plaaslik deurloop.  Hy was volgens inligting betrokke by 'n verskeidenheid van moorde in die necklace metode, sowel as petrolbom aanvalle en ander dade van openbare geweld.
35. Ek het self nooit op enige van hierdie oorledenes geskiet nie en my 
kennis van die gebeure die betrokke dag is beperk tot dit wat ek  hier bo uiteengesit het mnr die Voorsitter.